### Resumé

Vejle Kommune og Experimentarium har i længere tid været i dialog om at skabe et nyt ambitiøst oplevelsescenter i Vejle midtby som en fusion af Experimentarium og [adresse] i et nyt center. Der er tidligere udarbejdet et feasibility studie af centrets potentialer og indgået en rammeaftale om projektudvikling frem til juni 2026. Målet er at skabe et center, der gennem fokus på eksempelvis natur, miljø, klima, bæredygtighed og naturvidenskab i kombination med Experimentariums formidlings- og science koncept kan skabe et oplevelsescenter med internationalt format, der kan være et videns- og turismemæssigt fyrtårn for [adresse].

Der søges om anlægsbevilling og rådighedsbeløb på 2,0 mio. kr. Økonomiudvalget anmodes om at anvise finansiering for at understøtte dette arbejde.

### Sagsfremstilling

Experimentarium i Hellerup og [adresse] har siden 2024 været i dialog om at åbne et ambitiøst oplevelsescenter omkring natur, miljø, klima og naturvidenskab i Vejle. Ambitionen er, at centret i lighed med Experimentarium i Hellerup skal være et turismemæssigt fyrtårn for [adresse], og bidrage til videreudviklingen af området som en turistdestination - samtidig med at [adresse] koncept og ånd fastholdes. Der er udarbejdet en rammeaftale for projektudviklingsfasen til udviklingen af centret, der er godkendt af hhv. bestyrelsen i Experimentarium og Klima-, Natur- og Miljøudvalget.

Feasability studiet peger på et årligt samlet besøgsantal på 242.000 gæster, der i højere grad end [adresse] gæster er udenbys og udenlands. Dermed vil centret i markant grad bidrage til Vejle som vækst- og turistby.

Arbejdet med at udvikle et oplevelsescenter foregår i faser af ca. 6 måneders varighed. Hver fase afsluttes med en politisk beslutning i hhv. fagudvalg og bestyrelse om, hvorvidt projektet har potentiale for realisering og derfor skal fortsætte. Det betyder også, at pengene alene bruges i det omfang, at faserne gennemføres og næste fase besluttes igangsat.

Første halvår 2026: Der forventes anvendt 0,5 mio. kr. til at udarbejde et prospekt for centret med uddybende beskrivelser af vision og kernefortælling, ambitioner, format, målgruppe, driftsøkonomi samt visualiseringer af placeringer, udstillinger og udstillingsdesign på basis af tidligere feasability studie. Ligeledes skal der anvendes midler til at gennemføre indledende fundraising hos eksterne fonde med afsæt i prospektet.

Andet halvår 2026: Der forventes anvendt 0,5 mio. kr. på blandt andet en arkitektkonkurrence på at tegne op til 3 konkrete bud på placering og indretning af et oplevelsescenter i Vejle midtby.

2027: Der forventes anvendt 0,5 mio. kr. på at konkretisere vinderprojekt for arkitektkonkurrence, samt 0,5 mio. kr. til blandt andet juridisk bistand omkring udarbejdelse af fremtidig organisering, ejerskab og pengestrømme i et Experimentarium i Vejle.

Samlet er der behov for op til 2,0 mio. kr. Hvis projektet afsluttes efter en fase, tilbagevises ikke- forbrugte midler. Økonomiudvalget anmodes om at anvise finansiering. Supplerende tilføres også udviklingsmidler fra [adresse] til projektet.

### Økonomi

Der søges 2,0 mio. kr. i alt, fordelt på 1,0 mio. kr. i 2026 og 1,0 mio. kr. i 2027.

![](data:image/jpeg;base64...)

![](data:image/jpeg;base64...)

**Opsummering af de bevillingsmæssige konsekvenser**

Sagen medfører, at der gives anlægsbevilling og afsættes rådighedsbeløb i 2026 og 2027 på i alt 2 mio. kr. til udvikling af oplevelsescenter (Experimentarium Vejle).

Økonomiudvalget anmodes om at anvise finansiering.

**Høring**

Centralt Budget har ingen bemærkninger af bevillingsmæssig karakter.

### Klima og resiliensvurdering

[adresse] har været en væsentlig del af kommunens indsats for at fremme bæredygtig adfærd. Dette forventes at fortsætte i en ny organisering med Experimentarium som ramme.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller , den 8. december 2025, punkt 285:

at Økonomiudvalget anviser finansiering, og

at de bevillingsmæssige konsekvenser godkendes jf. bevillingsskema under afsnittet økonomi.

####

#### Beslutning fra Økonomiudvalget, den 8. december 2025, punkt 285:

Anbefales.

Finansieres via Økonomiudvalgets reservepulje, båndlagte midler.

Fraværende: Jon Danielsen.

Fraværende: Øjvind Larsen.

### Beslutning

Økonomiudvalgets indstilling blev godkendt.

Fraværende: Yda Dahl. I stedet mødte Mads Johnsen.

Fraværende: Beth Johnsen.